Instruction: Explica de manera resumida les idees principals del text següent:

Context:
Els anys vuitanta del segle XIX, el moviment obrer organitzat va estendre's pels Estats Units reclamant la jornada de vuit hores.
Era la reivindicació més emblemàtica per unes classes treballadores sotmeses a unes condicions laborals en molts casos infrahumanes.
El 1886, els sindicats van voler fer una demostració de força i van convocar una vaga general a tot el país que va tenir un seguiment important en les grans ciutats.
Però va ser Chicago el lloc que la Internacional enarboraria com a trinxera simbòlica.
L'1 de maig va ser el dia elegit per començar el moviment vaguístic.
A Chicago es vivia un clima social molt crispat.
Davant l'amenaça de vaga, en moltes fàbriques es va optar per contractar esquirols i es van produir durs enfrontaments amb la policia.
Les xemeneies fumejants de la fàbrica McCormick van esdevenir un repte o una provocació.
El 4 de maig, enmig d'una concentració de milers de treballadors a la plaça Haymarket, va esclatar una bomba que va provocar la mort d'un policia i d'un nombre incert de vaguistes.
La xifra difereix molt segons les fonts.
Amb el pas dels dies, moririen sis policies més.
Encara ara es discuteix d'on va sorgir l'artefacte explosiu.
El que se sap és que es va desfermar una campanya mediàtica contra els dirigents obrers.
De la vaga al "martiri"
El sector més reaccionari de l'opinió pública clamava venjança i no va desaprofitar la seva oportunitat.
Els caps del moviment sindical d'Illinois –dividits entre corrents anarquistes i socialistes-, molts d'ells membres de la comunitat d'origen alemany molt nombrosa a Chicago, foren perseguits.
Van ser processats vuit líders vaguistes, en un procés que va tenir un gran ressò internacional i que es va instruir enmig de la polèmica i acusacions d'irregularitats serioses.
Finalment, el tribunal va condemnar set d'ells a morir a la forca, considerats culpables de la massacre de Heymarket, tot i que les proves van estar sempre envoltades de sospita.
Les protestes, dins dels Estats Units i a fora, van créixer.
Dos dels condemnats, Samuel Fielden i Michael Scwab, van veure commutada la pena per cadena perpètua.
Un altre, Louis Lingg, es va suïcidar a la seva cel·la.
Però cap força del món va poder evitar l'execució d'Albert Parsons, Adolf Fischer, August Spies i George Engel.
El governador d'Illinois, Richard Oglesby, un republicà vinculat al món dels negocis, va restar sord a les peticions de clemència.
Va ser l'11 de novembre de 1887.
José Martí, líder més tard de l'independentisme cubà, era corresponsal del diari argentí La Nación i va ser testimoni de l'execució.
Va deixar escrit que tots quatre van afrontar el darrer instant amb molta dignitat, davant d'un públic que assistia a l'esdeveniment com si anés a la funció.
Diuen que Spies va exclamar: "La veu que avui apagueu serà molt poderosa en el futur".
Tenia raó.
Deu anys més tard, un altre governador, el demòcrata John Peter Altgeld, va fer justícia, va erigir un monument als morts i va indultar els qui quedaven presos.
Val a dir que la reacció dels actors més conservadors li va costar la reelecció.
Havia de passar molt de temps –amb el New Deal de Franklin Roosevelt, els anys trenta- abans que moltes de les vindicacions dels treballadors fossin reconegudes
La Segona Internacional obrera va decretar l'any 1889 que el Primer de Maig, quan va començar tot a Chicago, seria el Dia del Treball.
Des d'aleshores, així es commemora arreu, encara que sovint s'oblida l'origen històric.
Bé, a tot arreu no.
Als Estats Units es va decidir que aquesta festa se celebrés el primer dilluns de setembre per separar-la dels morts de Chicago.
A més, sol ser el dia que es considera d'inici de la campanya a la Casa Blanca en els anys d'eleccions.
El Primer de Maig ha patit tota mena de vicissituds i també de tergiversacions.
Durant el franquisme, el règim celebrava la festa de San José Obrero, i el plat fort era una "demostración sindical" que se solia fer a l'estadi Santiago Bernabéu en presència de Franco "en señal de adhesión y agradecimiento".
Però la força de les paraules dels "màrtirs de Chicago" ha ressonat sempre més forta que tots els ultratges.

Response: L'1 de maig del 1886, la classe obrera va començar a reivindicar la jornada de vuit hores mitjançant una vaga general arreu del Estats Units. Chicago va ser l’epicentre de les manifestacions, amb l'esclat d’una bomba a la plaça Haymarket. Des del 1889 i per commemorar aquella lluita, el primer de maig se celebra el Dia del Treball.


Instruction: Explica de manera resumida les idees principals del text següent:

Context:
El comissionat del 155, Pau Villòria, ha assegurat que la suspensió de l'autogovern "va ser un fracàs" perquè no va resoldre un conflicte polític.
En el marc de la seva participació com a testimoni a la comissió d'investigació parlamentària sobre l'aplicació de l'article 155, Villòria ha negat la "col·laboració" de la Generalitat, tant de servidors públics com de càrrecs polítics, després que Carles Riera, diputat de la CUP, lamentés que l'Estat no trobés "un nivell molt alt de resistència".
De fet, Villòria ha qualificat el seu paper de "tap de resistència".
El comissionat del 155 també ha alertat que, en cas d'una nova aplicació de l'article, "l'Estat ho tindrà molt més fàcil" perquè té "molta informació".
Villòria, que ha estat el primer testimoni de la comissió d'investigació del 155, ha qualificat de "fracàs" l'aplicació de l'article 155 "si el seu objectiu era resoldre un conflicte polític a través de la imposició".
El viceconseller de la Presidència per al Desplegament de l'Autogovern també ha afegit que per assolir aquesta fita hi havia altres alternatives, com el diàleg entre les dues parts, que ha remarcat que l'Estat "no va contemplar", o la via judicial per mitjà de recursos.
"La negociació sempre ha de ser la primera opció, el diàleg entre dues parts en situacions d'igualtat ens apropa a la solució", ha defensat.
El comissionat del 155 també ha reivindicat el paper dels treballadors de l'administració, tant els servidors públics com els càrrecs polítics, durant els set mesos d'intervenció, i ha assegurat que es van centrar en evitar que el 155 "afectés el mínim a la ciutadania".
En aquest sentit, ha respost a la crítica del diputat Riera, qui ha acusat alguns càrrecs polítics de "col·laboració notable" amb l'Estat.
Segons Villòria, "no van tenir un paper fàcil" i ha assegurat que se sent "molt orgullós" de l'actuació dels qui es van quedar "aguantant el vaixell" tot i la situació "fosca".
Durant la seva intervenció, el també viceconseller de la Presidència per al Desplegament de l'Autogovern ha considerat que el 155 va ser "una eina per suspendre l'autogovern de Catalunya" i per "anul·lar qualsevol actuació que tingués aparença de fomentar el procés sobiranista".
D'aquesta manera, Villòria ha afirmat que l'aplicació de l'article va ser "una operació calculada".
El testimoni també ha alertat que ara l'Estat "té molta informació" del funcionament de l'administració catalana, i ha advertit que ho té "molt més fàcil" per tornar a aplicar el 155.
Pel que fa als efectes de la intervenció de l'autonomia, Villòria ha destacat que el cost del 155 és aproximadament de 1.800 milions d'euros, que inclouen les partides afectades per endarreriments, pèrdues de subvencions i convenis de treball, entre altres, i de 130 milions només en despeses sense valor afegit que no s'haurien produït sense la intervenció.
Vintró: "L'aplicació del 155 pot ser considerada inadequada o innecessària"
Durant aquesta primera sessió de la comissió amb testimonis, també ha comparegut Joan Vintró, catedràtic de dret constitucional de la Universitat de Barcelona (UB).
El jurista ha afirmat que l'aplicació de l'Article 155 a Catalunya es pot considerar "inadequada o innecessària" perquè era improcedent.
Vintró ha explicat que "no hi ha coherència" entre el requeriment que el govern espanyol fa l'octubre del 2017 a la Generalitat, on pregunta si s'ha declarat la independència i que el catedràtic considera "molt concret", i l'aplicació de l'article.
En aquest sentit, Vintró creu que l'executiu català va negar haver fet cap declaració no-verbal efectiva i, per tant, es responia a l'objecte del requeriment, encara que després es procedeix amb l'aplicació de l'article de totes maneres.
Aquesta intervenció acaba afectant a molts àmbits que, segons creu, s'escapaven dels motius concrets del requeriment, com serien el de la sanitat o l'agricultura, per la qual cosa conclou que "l'abast universal" de la intervenció hauria estat "desproporcionat".
D'altra banda, Vintró també ha explicat que algunes de les mesures aplicades amb el 155, com el cessament de tot el Govern i del president o la dissolució del Parlament, són mesures "no previstes expressament" a la Constitució.
En aquest sentit, el catedràtic ha afegit que el 155 "no és un instrument de suspensió de l'autonomia", sinó que "és una eina de reparació i substitució d'organismes i anomalies molt concretes".
"El 155 no hi és ni per sancionar ni per adoptar mesures preventives, és un mecanisme excepcional", ha exposat Vintró.

Response: En la primera compareixença de la comissió d’investigació sobre l’aplicació de l’article 155, Pau Villòria ha remarcat que el conflicte polític no s’ha solucionat per la via impositiva i ha reprès l’Estat per no dialogar. Villòria ha negat que la Generalitat contribuís a l’aplicació del 155 i ha advertit que ara l’Estat tindrà molta informació si torna a aplicar-lo.


Instruction: Explica de manera resumida les idees principals del text següent:

Context:
L'Audiència de Girona ha jutjat aquest dilluns un activista proavortament acusat d'interrompre una missa a l'església de Sant Pere de Banyoles el 9 de febrer del 2014.
La fiscalia demana 2 anys de presó per un delicte contra la llibertat religiosa.
L'acusat ha assegurat que no volia "ofendre el sentiment religiós de ningú" i que la protesta s'emmarcava en una campanya "política" contra la llei de reforma de l'avortament impulsada pel govern del PP.
Segons ha relatat l'activista, va ser una acció ràpida, d'uns dos minuts, i després la missa va poder continuar amb normalitat.
Una quinzena d'activistes van desplegar una pancarta on s'hi podia llegir "Fora rosaris dels nostres ovaris" i van llançar octavetes a favor de l'avortament "lliure i gratuït".
La defensa demana l'absolució i argumenta que la protesta està avalada per la llibertat d'expressió.
De la quinzena d'activistes que van participar en la protesta, només un s'ha assegut al banc dels acusats de l'Audiència de Girona.
La fiscalia sosté que, quan va interrompre la missa cridant proclames a favor de l'avortament lliure i gratuït, va cometre un delicte contra la llibertat religiosa i, per això, demana al tribunal que li imposi una pena de 2 anys de presó.
L'activista ha explicat que l'acció s'emmarcava en una campanya del moviment feminista contra la llei de reforma de l'avortament impulsada per l'aleshores ministre de Justícia Alberto Ruiz-Gallardón.
"No volíem ofendre el sentiment religiós de ningú, va ser una protesta política totalment pacífica", ha argumentat al judici.
El motiu pel quan van decidir portar la protesta a dins d'un temple religiós i en el moment de la missa va ser per "denunciar", precisament, el paper que jugava l'església, "pressionant" i donant suport a la proposta del govern del PP.
"Ens va semblar una forma de fer més visible la protesta", ha afegit.
Segons ha detallat, el 9 de febrer del 2014 una quinzena d'activistes van entrar a l'església de Sant Pere i es van asseure al bancs esperant que comencés la missa de les onze.
Pocs minuts després de l'inici, es van aixecar i van desplegar una pancarta on s'hi podia llegir "Fora rosaris dels nostres ovaris".
Simultàniament, van cridar proclames a favor de l'avortament "lliure i gratuït" i van llançar octavetes.
La protesta, ha afirmat l'activista, va durar poca estona perquè els manifestants es van retirar voluntàriament i van deixar que l'ofici continués amb normalitat.
"La missa va poder continuar sense cap problema després de protestar contra una llei que tenia el suport de l'església catòlica", ha exposat l'acusat.
Donar publicitat
Durant el judici, també ha declarat el mossèn de l'església de Sant Pere.
Segons ha explicat, aquell dia a missa hi havia entre 70 i 80 persones i els activistes van interrompre l'ofici pocs minuts després de començar.
"Em van desplegar la pancarta davant, em vaig asseure i feia gestos amb la mà per tranquil·litzar la gent", ha afirmat.
El mossèn ha dit que l'acció va durar poca estona i van poder reprendre el culte però també ha assegurat que, durant la protesta, va haver de parar.
"Vaig esperar que parés el ruixat per poder continuar", ha exposat.
El rector no coneixia d'abans cap dels activistes però ha pogut reconèixer l'ara acusat com un dels participants.
D'entrada, el rector no va interposar cap denúncia per la protesta feminista i no va anar als Mossos d'Esquadra fins 12 dies més tard.
El mossèn ha assegurat que va decidir denunciar després de saber que els manifestants havien difós un vídeo de l'acció a través d'Internet.
"Si volien publicitar l'acte, se'ls podia ajudar a fer-ho més públic amb la denúncia", ha ironitzat.
Absolució
Inicialment, cinc persones van declarar al jutjat d'instrucció com a investigats.
Quatre dels cinc van assegurar que no havien format part de la protesta a l'església de Sant Pere de Banyoles i els testimonis no els van poder identificar.
El cas contra aquests quatre va quedar arxivat i finalment només un ha arribat a judici.
La defensa, encapçalada pel lletrat Benet Salellas, demana l'absolució.
Afirma que la manifestació està avalada per la llibertat d'expressió, que l'activista no va vulnerar la llibertat religiosa de ningú i, també, que es tracta d'un article del Codi Penal que beu del franquisme.

Response: Un activista s’enfronta a una condemna de dos anys de presó per proclamar consignes proavortament durant una missa a Banyoles el 2014. La Fiscalia l’imputa un delicte contra la llibertat religiosa, mentre que la defensa opina que és llibertat d’expressió. L’acusat ha declarat que només pretenia protestar contra la nova llei de l’avortament i no pas ofendre els feligresos.


Instruction: Explica de manera resumida les idees principals del text següent:

Context:
Acord tancat i en mans de la CUP.
Junts per Catalunya (JxCat) i ERC han arribat de matinada a una entesa global que ja ha estat enviada aquest dijous als anticapitalistes, segons fonts de la negociació consultades per NacióDigital.
La proposta, que és una evolució de l'acord que s'havia de signar el 30 de gener per investir Carles Puigdemont, insisteix en el procés constituent com a via per seduir la CUP.
En concret, contempla un multireferèndum a final de legislatura -que podria ser organitzat per la societat civil- com a via per concloure els treballs d'una Constitució catalana.
La pilota, ara, és en mans dels anticapitalistes que havien posat l'accent en la necessitat de que aquest procés tingués una important implicació ciutadana i que servís per ampliar la base independentista.
El procés tindrà, també, participació del Parlament i de l'anomenat Espai Lliure de Brussel·les, i la intenció és que el Govern quedi més preservat per la gestió ordinària.
Aquest nou pas, després d'una intensa tarda de reunions al Parlament, arriba en un moment en què la investidura de Jordi Sànchez, número dos de JxCat a les eleccions del 21-D i pres a Soto del Real, penja d'un fil per l'acció judicial i per la manca d'entesa entre les formacions partidàries de la República.
L'exportaveu de la CUP David Fernàndez ha advocat aquest dimecres per investir-lo.
El Tribunal Constitucional (TC) va tombar ahir la petició de Sànchez de sortir de la presó, mentre que el Tribunal Suprem molt possiblement no resoldrà la demanda de quedar en llibertat per assistir el ple d'investidura fins dilluns, que és quan està convocat.
Existeix la possibilitat, per tant, que el ple no s'acabi celebrant, en la mesura que el candidat -que ja mira a Europa- no hi podrà ser.
Puigdemont i Comín no volen renunciar
Malgrat això, JxCat el manté com a única opció -el mateix feia en el seu moment amb Puigdemont fins que va decidir fer un pas al costat- i té intenció de presentar una querella criminal contra el magistrat Pablo Llarena, del Tribunal Suprem, si no deixa sortir Sànchez de la presó per assistir físicament al debat d'investidura.
En cas que finalment l'expresident de l'Assemblea Nacional Catalana (ANC) pogués sotmetre's a la consideració del ple, tampoc tindria garanties de ser investit: el consell polític de la CUP va decidir que els quatre diputats s'abstindrien, fent impossible l'aritmètica per triar-lo com a president.
Un aritmètica que, això sí, podria quadrar en cas que Puigdemont i Toni Comín, diputat d'ERC des de Brussel·les, renunciessin a l'escó.
Aquesta opció s'albira complicada, almenys a hores d'ara, per bé que hi hagi veus que la defensin en privat.
Fonts de la negociació insisteixen aquests dies que l'escenari de noves eleccions no està "ni molt menys descartat", i existeixen alts dirigents del PDECat que sostenen que aquesta és l'opció que més convenç Puigdemont i el seu entorn en l'actual estat de la situació política a Catalunya.
El Consell de la República, a l'espera
En tot cas, una de les novetats de les últimes hores és que el president a l'exili no té intenció de convocar l'Assemblea de Representants a Brussel·les per posar en marxa el Consell de la República fins que no hi hagi una investidura efectiva a Catalunya.
En la primera proposta que es va enviar a la CUP, el 5 de març hauria d'haver estat el dia en què s'hagués activat l'estructura governamental -amb finançament privat- a Bèlgica, des de la qual Puigdemont aspira a tenir atribucions polítiques sobre el procés constituent.
Un procés constituent que, de fet, ha estat una de les qüestions negociadores que més controvèrsia ha generat de portes endins.
El màxim dirigent de JxCat ha defensat durant totes les converses que volia liderar aquest aspecte i, en el discurs de renúncia "provisional" a la candidatura a la presidència de la Generalitat, sostenia que a Bèlgica hi havia més marge per dur a terme accions com aquesta que no pas des de l'Estat, on el govern espanyol i el sistema judicial estan decidits a combatre qualsevol iniciativa relacionada amb la República.
ERC, en canvi, era partidària de pilotar des de Catalunya el procés constituent, perquè és on hi ha les associacions i la societat civil i els ajuntaments que s'hi han d'implicar.
Fonts negociadores sostenen que si Puigdemont ha validat un repartiment de Govern amb Ensenyament i Salut per a ERC -el 80% del pressupost social del futur executiu- és perquè preferia reservar-se el control sobre el procés constituent i el disseny de la República.
Una circumstància que no ha caigut bé dins del PDECat, que aspirava a no perdre poder real.

Response: JxCat i ERC han arribat a un acord d’investidura que han traslladat a la CUP. El document preveu un procés constituent impulsat per la societat civil que culminaria en un projecte de Constitució catalana, tal i com demanaven els cupaires. Ara el TS haurà de decidir si deixa en llibertat Jordi Sànchez abans del ple d’investidura perquè hi pugui assistir.


Instruction: Explica de manera resumida les idees principals del text següent:

Context:
Presentació del Sónar 2013 a l'antiga Fàbrica Estrella Damm Foto: ACN
Coincidint am el seu vintè aniversari, el Festival Sónar 2013 abandona l'espai que ha acollit les activitats diürnes des del seu inici, el CCCB, i es trasllada a la Fira de Barcelona a Montjuïc.
Aquest "canvi de pell" ha estat molt meditat i respon a la voluntat del festival de "no estancar-se", reubicant-se en un nou entorn que també és urbà i que pot donar "noves idees i nous 'inputs'", en paraules d'un dels directors, Ricard Robles.
D'altra banda, l'activitat professional del festival s'agrupa sota el segell Sónar+D i tindrà el seu epicentre al Palau de Congressos de Barcelona i es realitzarà en associació amb el Mobile World Festival.
Sónar 2013 ha avançat aquest dimarts bona part del seu cartell.
La nova ubicació de les activitats diürnes s'expliquen des de la direcció com un "canvi de pell" que reinventa els usos de la Fira, que apropa el Sónar de Dia i el Sónar de Nit i que no abandona el concepte de festival urbà que defineix Sónar.
Els pavellons de la Fira permeten mantenir els 4 escenaris que el festival disposava entre el CCCB i el Macba, però amb aforaments ampliats i més i millors espais de circulació per als assistents.
L'organització de Sónar s'ha encarregat de deixar clar que la decisió no té res a veure amb desavinences amb el CCCB o el MACBA.
Prova d'això és que el subdirector del CCCB, Jaume Badia, ha assistit i participat en la roda de premsa celebrada aquest matí.
Ricard Robles ha agraït el paper del CCCB en la vida del Sónar i ha recordat que ha acompanyat el festival des del seu naixement i durant les 19 edicions que s'han celebrat.
D'altra banda, el festival no descartar mantenir "activitats al barri del Raval", aquest any o el vinent, tot i que la possibilitat no està "definida" encara.
Coincidint amb el trasllat a la Fira de Montjuïc, el Sónar 2013 també incorpora una novetat en les àrees professionals i de 'new media'.
Agrupades ara sota el paraigües de 'Sónar +D', les múltiples activitats que ofereix -instal·lacions, presentacions de productes, workshops, conferències...- tindran el seu epicentre al Palau de Congressos de Barcelona.
La nova denominació i enfocament d'aquesta parcel·la del festival és fruit de la col·laboració amb el Mobile World Capital Barcelona, en virtut de la qual el festival passa a formar part del conjunt d'activitats que la ciutat organitzarà en els propers cinc anys en el marc del Mobile World Festival, amb la voluntat de promoure i difondre les tecnologies mòbils entre ciutadans i empreses.
Nous avançaments del cartell
La programació de la vintena edició de Sónar s'ha confeccionat en clau de celebració, "combinant una selecció de grans clàssics, les noves propostes de la música de ball i l'habitual vocació experimental del festival", segons exposa el propi certamen.
Pet Shop Boys i Kraftwerk són els dos grans caps de cartell que el festival ja havia donat a conèixer.
Aquest dimarts s'hi ha afegit molts més noms, que representen al voltant del 60% dels artistes que acabaran actuant en aquesta edició.
Entre aquests destaquen Justice, Jamie Lidell, Laurent Garnier, Soulwax, Seth Troxler, Diplo, Major Lazer, Skrillex, TNGHT, Liars o Francesco Tristano.
El vintè aniversari del Sónar començarà a Reykyavic el febrer del 2013, passarà per Ciutat del Cap, Tòquio i São Paulo, i culminarà el juny a Barcelona, els dies 13, 14 i 15.
En total, es programaran 300 actuacions repartides en 21 escenaris en els seus cinc festivals.
La capital islandesa és la novetat de l'any per a aquest festival que no para de créixer.
El trio nord-irlandès Two Door Cinema Club també seran al festival barceloní, igual que el col·lectiu de DJ's Hot Natured.
Les entrades per dies del festival a Barcelona es posen a la venda aquest dimarts, mentre que els abonaments i les ofertes ja es van activar fa setmanes.
Enric Palau ha explicat que fins ara (amb abonaments i ofertes) el festival ha "assumit" l'augment de l'IVA fins al 21%, i que així ho farà també amb les entrades per Sonar de Dia.
En canvi, les entrades pel Sónar de Nit i els abonaments incrementaran el seu preu degut a l'augment impositiu.

Response: El Festival Sónar compleix vint anys i ho celebra traslladant la seva activitat de dia del CCCB a la Fira de Montjuïc per afrontar nous reptes. Una altra novetat és el naixement de la marca Sónar+D, que pretén donar visibilitat a les iniciatives professionals. Entre els artistes d’aquesta edició destaquen les actuacions de Pet Shop Boys i Kraftwerk.


Instruction: Explica de manera resumida les idees principals del text següent:

Context:
Alcalde, regidors, representants dels cossos d'emergències i veïns de Salt (Gironès) han fet un minut de silenci a les dotze del migdia com a mostra de dol per les víctimes de l'accident de Susqueda (Selva).
Tres membres d'una mateixa família van perdre la vida quan el cotxe es va estimbar des d'una alçada de 7,5 metres d'alçada.
L'alcalde de Salt, Jordi Viñas, ha explicat que han activat els serveis d'atenció psicològica per donar suport a la família i a l'escola on estudien les nenes.
Aquest dimecres al matí, una grua ha aixecat el cotxe, un Opel Vectra, del fons del barranc.
Els Mossos d'Esquadra continuen la investigació per aclarir les causes del sinistre i resoldre si imputen algun delicte al conductor.
El pare de la família va donar negatiu a les proves d'alcoholèmia.
Al vehicle hi viatjaven quatre nenes menors d'edat i no hi havia cap sistema de retenció infantil.
Una cinquantena de persones han fet un minut de silenci aquest dimecres al migdia a les portes de l'Ajuntament de Salt per la mort de tres persones a l'accident de Susqueda.
Al cotxe, amb capacitat per a cinc persones, hi anaven set ocupants.
Tots, membres d'una mateixa família; un matrimoni de Salt, amb les seves quatre filles menors d'edat, i l'àvia de les criatures, veïna de la Pobla de Mafumet (Tarragonès).
Les víctimes mortals són la mare de 31 anys que estava embarassada de 6 mesos, l'àvia de 51 i un nadó d'un any.
Continuen ingressades a l'hospital Trueta de Girona les altres tres nenes, de 3, 8 i 10 anys.
L'alcalde de Salt, Jordi Viñas, ha explicat que el minut de silenci vol transmetre l'escalf de la població a la família.
"El minut de silenci mostra el condol cap a la família que ha patit aquesta desgràcia, amb tres persones que van perdre la vida i tres nenes ferides i ingressades a l'hospital", ha explicat Viñas.
Des del primer moment, el consistori ha activat els serveis d'emergència i atenció psicològica en coordinació amb el SEM per donar suport a la família.
A més, segons ha detallat Viñas, també han contactat amb el director de l'escola on van les nenes per oferir assistència psicològica.
"És important per atendre, en el moment que faci falta, el dol de la mainada", ha explicat l'alcalde.
Aquest dimecres, una grua ha hissat el vehicle des de fons del barranc.
Les feines han durat gairebé dues hores.
Els Mossos d'Esquadra continuen investigant les causes de l'accident.
Al llarg del matí, han recopilat indicis del lloc del sinistre i han començat a investigar el cotxe per descobrir per què el conductor va acabar perdent el control en una corba tancada cap a la dreta i caient daltabaix.
L'accident va tenir lloc quan ja era fosc i la carretera estava molla.
A banda de la sobreocupació del vehicle, les nenes menors d'edat viatjaven sense cap tipus de sistema de retenció infantil.
A més, el nadó que va morir anava a la falda de la seva mare i la petita de 3 anys viatjava a la falda de la seva germana, de 8.
El pare va donar negatiu a les proves d'alcoholèmia.
Els agents de Trànsit també estan investigant si els adults duien cordat el cinturó de seguretat.
Els mossos no descarten acabar imputant algun delicte al conductor si hi ha indicis que apuntin a què l'accident ha estat resultat d'una imprudència.
El pare de la família va ser traslladat dimarts a la nit a l'hospital Trueta de Girona amb feries lleus.
La mateixa matinada li van donar l'alta.
La nena de 3 anys està ingressada a l'UCI pediàtrica del Trueta en estat greu i pronòstic reservat.
Les altres dues petites també continuen hospitalitzades en estat menys greu.
Carretera millorable
L'alcalde de Susqueda, Joan Mercader, ha detallat que la carretera és "millorable" però ressalta que no es tracta d'un punt conflictiu per al trànsit.
"És una carretera de passeig, no per anar a fer-hi ral·lis", ha exposat.
El vial que rodeja el pantà de Susqueda és titularitat d'Endesa, segons ha explicat l'alcalde, i fa temps que el municipi reclama que li traspassin la titularitat.
"Potser sí que faria falta alguna tanca més o més senyalització, però tampoc es poden posar portes al camp", ha dit l'alcalde que destaca que, des que es va construir el pantà, no hi ha hagut cap accident d'aquest tipus en aquesta zona.
L'alcalde assenyala que tampoc és el pitjor punt de la carretera.
"Hi ha altres llocs que estan pitjor però no hi podem fer res a nivell municipal perquè la via no és nostra", ha conclòs.

Response: Una mare, una àvia i un nadó d’un any, han mort en un accident en una via prop del pantà de Susqueda. Al cotxe de cinc places també hi viatjaven el pare, que conduïa, i tres menors més, d’entre dos i deu anys, que no anaven lligades amb cap sistema de retenció infantil. Tots han resultat ferits.


Instruction: Explica de manera resumida les idees principals del text següent:

Context:
La caiguda de Barcelona l'Onze de Setembre ha omplert milers de pàgines de la història literària del país.
Més desconegut és l'endemà dels vençuts en la batalla, que va arrasar l'aparell institucional català.
Aquest és el fil que Albert Sánchez Piñol (Barcelona, 1965) reprèn a 'Vae Victus' (La Campana), on recupera la figura de l'enginyer Martí Zuviría, protagonista de 'Victus', per continuar narrant la història del segle XVIII, que constarà d'uns deu volums.
Sánchez Piñol reflexiona a l'ACN sobre la "resistència popular" dels catalans i explica com recupera en el llibre alguns dels herois oblidats de la història del país.
"Vull pensar que la memòria d'aquests personatges es perpetua", assegura, i reivindica l'"obligació" d'aconseguir la victòria que els avantpassats "no van veure mai".
El títol del nou llibre d'Albert Sánchez Piñol, que es troba a les llibreries des d'aquest dimecres, sorgeix de la deformació de la locució llatina 'Vae victis', 'Ai dels vençuts!', que l'autor converteix en 'Vae Victus'.
Precisament el segon volum, que l'escriptor va iniciar amb 'Victus', s'inicia l'endemà de la caiguda de Barcelona el 1714, una derrota que Sánchez Piñol fa avançar per evitar que l'èpica de l'Onze de Setembre "ho eclipsi tot" i que demostra que les reivindicacions catalanes no van acabar amb la caiguda de Barcelona.
La història, que torna a narrar en castellà, la continua protagonitzant l'enginyer Martí Zuviría, un "etern supervivent derrotat" que acaba el primer volum amb un final "molt tràgic".
L'heroi que retrobaran els lectors a 'Vae Victus', però, ha "renascut d'una manera més lúcida" i veu el món amb uns altres ulls.
Al costat de Zuviría, reapareixen protagonistes ja coneguts a 'Victus' com el duc de Berwick -un "escurçó diplomàtic de la pitjor categoria" segons el defineix l'escriptor-, l'acèrrim enemic Verboom –que Zuviría explicarà finalment com va matar- o l'admirat general Villarroel i en descobreix de nous, com el maqui i guerriller antiborbònic Pere Joan Barceló, àlies 'Carrasclet', o l'explorador anglès James Cook.
La segona part del celebrat 'Victus', que ha assolit la xifra de 250.000 exemplars venuts, narra quatre noves aventures popular enginyer, que viatjarà fins a Amèrica per ajudar els indis yames en la guerra contra els colons anglesos i on coneixerà la victòria per primera vegada aplicant la seva teòrica "guerra humanista".
També participarà en la guerra entre França i Espanya o descobrirà nous territoris a Oceania.
Lluny de ser un pamflet nacionalista
En una entrevista amb l'ACN, Sánchez Piñol reconeix que li ha estat més senzill escriure aquest segon volum perquè tenia el to del personatge "agafat", però sosté que ha intentat evitar de nou fer un "pamflet nacionalista o romàntic" perquè hauria disminuït "l'alçada dels esdeveniments".
"Mai s'hauria de caure en això, perquè no ens cal i només ens perjudica", ha reblat.
En aquesta línia, constata que els fets narrats són històrics "perfectament documentats".
En aquesta línia, ha reflexionat sobre el "complex fenomen" de la identitat catalana, que creu que es va perpetuant a través dels herois històrics de manera que les fons escrites no recullen.
Al seu entendre, la catalanitat és com el Guadiana, que hi ha moments que "queda submergida, però que sempre reapareix".
Aquest "animal simbòlic que muta", com l'autor de 'La pell freda' defineix la catalanitat, defensa que "un cop aquest reneix és imparable".
Si es compara amb les conseqüències que van haver de patir els avantpassats catalans, Sánchez Piñol sent l'obligació de fer possible una victòria que "alguns no van veure mai".
"El que li falla històricament a la causa catalana no és ella mateixa, sinó la falta d'aliats exteriors o la traïció d'aquests", ha assegurat una circumstància que espera que canviï en el futur.
Per l'escriptor, si un poble persevera és "imparable".
Un recorregut narratiu pel segle XVIII a través de deu volums
Sánchez Piñol ha avançat a l'ACN que entén la trajectòria dels volums que va iniciar amb 'Victus' com un projecte per explicar narrativament el "turbulent i esperançat" segle XVIII des dels ulls Martí Zuviría a través d'una desena de volums –alguns que preveu escriure en català- dels quals ja té el guió literari, però que encara no ha començat a escriure.
L'objectiu seria narrar fins al principi de la Revolució Francesa, coincidint amb el final de la seva vida.
El mateix Martí Zuviría, segons l'escriptor, esdevindria un pont entre "el passat i el futur, entre el món antic i el modern", en què la "victòria final" del protagonista "no seria veure en una Catalunya amb llibertats restituïdes" sinó viure en un món que van la direcció que "ell havia defensat des dels inicis".

Response: Albert Sánchez Piñol rescata el personatge de Martí Zuviría al seu nou llibre “Vae Vitctus”, continuació de “Victus”. La trama de la novel·la comença el 12 de setembre de 1714 i vol mostrar la resistència de la societat catalana. El protagonista, al llarg de quatre episodis, ens traslladarà de l'Amèrica colonial fins a Oceania, passant per França i Espanya.


Instruction: Explica de manera resumida les idees principals del text següent:

Context:
El Govern ha respost a l'anunci fet divendres pel govern espanyol sobre el retard en l'arribada del tren llançadora a l'Aeroport Barcelona-El Prat, que ja se situa més enllà del 2018.
En una atenció als mitjans de comunicació aquest dissabte, el conseller de Territori i Sostenibilitat, Josep Rull, ha anunciat que, un cop estiguin enllestides les obres, serà FGC qui gestionarà el servei ferroviari.
"Nosaltres som els titulars de la competència, nosaltres podem decidir quin operador volem", ha assenyalat el conseller Rull, qui ha destacat que de la nova xarxa que es vagi incorporant del servei de Rodalies "nosaltres anirem adjudicant sempre el servei a FGC" per la seva "solvència i excel·lència".
Sobre el fet que la notícia del retard del tren llançadora al Prat la donés a conèixer el ministre de Foment, Íñigo de la Serna en una visita a les obres acompanyat de la vicepresidenta del govern espanyol, Soraya Sáenz de Santamaria, Rull ha indicat: "Si han de venir per anunciar més retards, que no vinguin".
En tot cas que ho expliquin des de Madrid", ha afegit al conseller, qui ha recordat que en una anterior visita del ministre a Catalunya ja va anunciar el retard en el corredor Vandellós-Tarragona.
Josep Rull ha fet aquestes declaracions en el decurs d'uns visita a l'estació de Sarrià dels FGC, un cop completades les obres d'adaptació a persones amb mobilitat reduïda.
Totes les parades d'aquest operador ja estan adaptades en un 99%, i només manca l'estació del Putxet, que es preveu que estigui enllestida a la primavera.
D'aquesta manera, Ferrocarrils de la Generalitat serà la primera xarxa de Catalunya completament adaptada.
Pel que fa al metro, que també compta amb gestió del Govern, Rull ha apuntat que ara mateix el 91% de les estacions estan adaptades, i que es treballa a un ritme de dues parades l'any.
"Cada any adaptem dues estacions més, tot i les dificultats", ha dit el titular de Territori i Sostenibilitat, recordant que actualment s'estan fent treballs a la cèntrica parada de Jaume I, de L4, la groga.
Estan pendents d'adaptar, tot i que es troben en fase de projecte, les parades de Maragall (L4/L5), Verdaguer (L4/L5), Clot (L1), Espanya (L1/L3), Plaça de Sants (L5), Urquinaona (L1/L4), Ciutadella-Villa Olímpica (L4) i Vallcarca (L3), que concentren un volum important de passatgers per ser estacions d'enllaç o per estar a indrets emblemàtics de la ciutat, com el Park Güell (Vallcarca) o la platja i el Port Olímpic.
(Ciutadella-Villa Olímpica).
L'adaptabilitat pràcticament total a les estacions dels FGC contrasta amb la situació de les de Rodalies (amb gestió de Renfe i Adif), on Rull ha assenyalat que les adaptades ronden el 60%.
"Demanarem a l'Estat que actuï per millorar aquesta situació el més aviat possible perquè un país avançat, modern, sensible i de benestar, és un país que pensa en tots, independentment de les capacitats", ha apuntat.
"Nosaltres ja pensem en un país que té totes la capacitats de prendre les pròpies decisions i, per tant, les prenem", ha dit en referència al futur tren llançadora a l'Aeroport de Barcelona-El Prat.
"La competència de Rodalies és limitada i incompleta, però nosaltres podem decidir l'operador i així ho hem fet.
Les competències que tenim, les exercim a fons", ha subratllat el conseller.
Les obres a l'estació de Sarrià de FGC
Amb una inversió de 5 milions d'euros, les obres de millora d'accessibilitat de l'estació de Sarrià han consistit en la remodelació de la plataforma de vies de l'estació, que originalment comptava amb tres andanes i quatre vies.
Aquesta configuració no permetia encabir ascensors per connectar amb el vestíbul.
Així, s'ha eliminat una de les vies, i s'ha creat una gran andana central aprofitant l'espai alliberat, de 10,5 metres d'amplada, on s'ha instal·lat un nou ascensor per connectar-la amb el vestíbul.
Dos ascensors més s'han instal·lat a l'altre extrem, per connectar l'andana ampliada amb l'altra andana que es comuniquen mitjançant un pas inferior existent.
D'aquesta manera, tots els moviments en aquesta estació queden adaptats a persones amb mobilitat reduïda.
Pel que fa a la connexió del vestíbul amb l'exterior, és accessible a persones amb mobilitat reduïda, amb la comunicació directa a peu pla des del carrer del Cardenal Sentmenat.

Response: Josep Rull ha mostrat el seu malestar davant l’anunci del retard del tren llançadora a l’aeroport del Prat que ha fet el ministre espanyol de Foment. El conseller ha anunciat que una vegada finalitzin els treballs, l’explotació correrà a càrrec de FGC. Rull també ha volgut destacar que el 99% de les estacions ja són accessibles.


Instruction: Explica de manera resumida les idees principals del text següent:

Context:
Més de 2.400 expositors, 200 països, 170 delegacions governamentals i una previsió d'acollir més de 107.000 assistents en el congrés de tecnologia mòbil més important del món.
Aquestes són les xifres amb les quals treballa el Mobile World Congress (MWC), que dona el tret de sortida a l'edició d'enguany aquest diumenge amb un sopar a Barcelona.
Treballadors del metro i autobús, taxistes, empleats de l'aeroport del Prat, oficines de canvi de divises o comitès de defensa de la República (CDR) són alguns de la llarga llista de col·lectius que s'han mobilitzat o han amenaçat amb aturades coincidint amb el Mobile.
Ara per ara, únicament hi ha prevista una vaga del personal del metro, que protesten per la crisi de l'amiant i els acomiadaments improcedents.
Per altra banda, els taxistes, un dels col·lectius més bel·ligerants aquests últims mesos, va amenaçar també amb aturades si el Govern no complia els compromisos adquirits.
Les protestes coincidint amb el Mobile tenen des de fa un parell d'anys també una vessant política.
Barcelona se situa sota el focus mundial i diversos sectors ho aprofiten per reivindicar-se
De fet, les raons polítiques -més que no pas les vagues, malgrat les advertències que any rere any arriben des d'institucions i patronals fent crides a la "responsabilitat"- són el que ha posat contra les cordes la continuïtat del Mobile a Barcelona.
Fa poques setmanes, el president del congrés, John Hoffmann, va explicar que havien valorat marxar de la capital catalana arran de la inestabilitat viscuda la tardor de 2017.
El metro: el sector més combatiu en vigílies del Mobile
De res han servit les reunions de mediació d'aquestes darreres setmanes: el metro de Barcelona operarà amb serveis mínims durant el Mobile.
Els treballadors demanen a l'empresa que reconegui tots els treballadors que hagin estat exposats a l'amiant de forma directa o indirecta i reclamen que TMB destini els "recursos necessaris" a retirar tot el material que contingui amiant i que s'analitzin tots els trens de la flota de metro.
Les protestes coincidint amb el Mobile tenen també una vessant política des del referèndum i l'aplicació del 155
L'ús del Mobile com a altaveu de reivindicacions laborals per part dels treballadors del transport suburbà de la capital catalana ve de lluny.
El 2014 va ser la primera vaga -el 2012 ja hi va haver pressions-, però va ser minoritària.
L'apogeu del conflicte va ser l'any 2016, ja amb Ada Colau al capdavant de l'Ajuntament de Barcelona.
Després de dies de negociacions infructuoses, les jornades de vaga sí que van coincidir plenament amb el Mobile.
En el cas de Renfe, la vaga va ser de 23 hores el divendres del Mobile i el personal reclamava mesures urgents per garantir la seguretat dels revisors en un context en què s'havien produït diverses agressions, així com una ampliació de la plantilla.
La vaga va afectar Rodalies, regionals, AVE i llarga distància.
El taxi: la calma després de la tempesta
"Si la Generalitat no compleix, tornarem als carrers pel Mobile".
Enguany, però, el sector tindrà més feina que en altres anys.
El mateix -o més- nombre de congressistes que en anteriors edicions, però amb menys cotxes circulant.
Per tant, menys competència per als groc-i-negre.
De dilluns a dijous ho podran fer les 24 hores del dia.
El Govern i les institucions en general sempre han criticat aquestes protestes coincidint amb el Mobile i han fet constants crides a la "responsabilitat", esgrimint sovint els beneficis que el congrés aporta a la ciutat en termes de prestigi i econòmics, principalment.
Enguany no ha estat diferent i, en una entrevista a l'ACN, el conseller de Polítiques Digitals i Administració Publica, Jordi Puigneró, ha lamentat que "cada any tothom aprofiti el Mobile World Congress com a objectiu de les seves reivindicacions".
Puigneró veu com una "certa irresponsabilitat" concentrar protestes laborals per la fira.
El conseller confia que el MWC seguirà a Barcelona més enllà del 2023, i està "convençut" que també en cas d'independència, especialment perquè després del "convuls" any passat els organitzadors van continuar optant per la capital catalana.
Amb tot, i amb la convocatòria de vagues al metro, a la neteja de l'aeroport o a les oficines de canvi de divises -que ha estat desconvocada aquest mateix dissabte-, demana "responsabilitat" i "vetllar perquè tot funcioni bé".

Response: Una altre any tornen les protestes durant la setmana del Mobile World Congress aprofitant que Barcelona se situa sota el focus mundial. La plantilla del Metro de Barcelona farà vaga per la crisis de l’amiant i els taxistes també han amenaçat amb fer-ne. El Govern ha criticat aquestes accions perquè perjudiquen la renovació del contracte passat l’any 2023.


Instruction: Explica de manera resumida les idees principals del text següent:

Context:
La Federació de Serveis, Mobilitat i Consum (FESMC) de la UGT de les Terres de Lleida ha celebrat aquest divendres el seu primer congrés ordinari, en què ha escollit la seva nova executiva, que estarà encapçalada per Margarita Pascual.
La principal preocupació que haurà d'afrontar són els efectes en el món laboral de la crisi provocada per la covid-19.
La Federació representa alguns dels sectors que s'han vist més afectats, com són el turisme, l'hostaleria, la restauració i el comerç.
Una de les reclamacions que fa la UGT és la prolongació de la vigència dels ERTO més enllà del desembre per evitar que alguns poguessin acabar convertint-se en ERO i, deixar d'aquesta manera treballadors al carrer.
També reclama regular el teletreball.
Durant el congrés, s'han posat de manifest les greus afectacions en l'àmbit laboral i l'actual situació d'"incertesa" derivada de la covid-19.
El secretari general de la FESMC de la UGT de Catalunya, Carlos González, ha indicat que la Federació de Serveis, Mobilitat i Consum representa els treballadors d'alguns dels sectors que s'han vist més afectats per la crisi generada per la pandèmia com són els del turisme, restauració, hostaleria, comerç i transport de viatgers, on molts dels treballadors s'han vist afectats per ERTO.
González ha assenyalat que els expedients de regulació temporal de l'ocupació han permès "esmorteir una mica" la situació que viuen aquests treballadors i, per això, ha reclamat la necessitat que se'n prorrogui la vigència més enllà de desembre.
En aquest sentit, s'ha mostrat confiat que el diàleg que estan duent a terme sindicats, patronal i govern de l'Estat "arribi a bon port".
L'objectiu és evitar que en alguns dels ERTO no s'acabin convertint en ERO perquè "hi ha empreses que ja estan tancant".
Sobretot, en el cas d'aquelles empreses que es troben en una situació "delicada" i la prolongació dels ERTO pretén que "puguin aguantar, al menys, fins a setmana Santa -de l'any vinent- i que els llocs de treball no es perdin".
La nova secretària de la FESMC de la UGT de Lleida, Margarita Pascual, ha assegurat que el sindicat també seguirà treballant pel cobrament d'aquests ERTO perquè "hi ha gent des del març no ha cobrat i, aquells que ho han fet, ho han fet malament".
Un altre dels reptes que es fixa la nova executiva és una "correcta" regulació del teletreball.
Pascual ha explicat que "hi ha empreses on tothom està treballant a casa" i, en alguns casos, "s'han vist obligats a comprar-se orinador a posar-se Wi-Fi", mentre les empreses "s'estalvien consums com els derivats de la calefacció o aires condicionats".
A més remarca que el fet que els treballadors ho facin des de casa, dificulta l'acció sindical per tal de poder vetllar pel compliment de les seves condicions laborals, així com la seva participació d'aquests treballadors en eleccions sindicals.
"Cal buscar algun sistema telemàtica perquè puguin exercir els eu vot", ha defensat.
D'altra banda, la UGT també adverteix que les fusions en el sector financer deixaran persones a l'atur, a més de "debilitar els comitès".
Aquesta és un dels altres sectors que preocupa a la Federació.
Pascual ha defensat la necessitat d'aplicar canvis a la FESMC per tal d'actuar i poder donar una resposta "ràpida, concisa i segura", davant tots aquests i altres reptes en defensa dels drets dels treballadors.
Nova executiva de la FESMC de la UGT de les Terres de Lleida
El congrés de la Federació de Serveis, Mobilitat i Comerç de la UGT de les Terres de Lleida ha escollit aquest divendres Margarita Pascual com a secretària general de la Federació per als pròxims quatre anys.
Pascual –membre de l'anterior executiva- pren el relleu en el càrrec a Joan Castro, que va morir al febrer.
La nova executiva, que ha estat escollida per unanimitat, està integrada també per Carme Valls (secretària d'organització i administració), Isabel Rodríguez (Acció Sindical), Vicente Camacho (Formació) i Albert Macià (Prevenció).
La FESMC representa sectors com són el comerç; comunicacions, mitjans de comunicació i cultural; financer, assegurances i oficines; hostaleria i turisme; neteja i seguretat, i transports.

Response: Margarita Pascual serà la nova secretària de FESMC-UGT de les Terres de Lleida. La federació engloba els sectors més afectats per la pandèmia. La seva principal demanda és la pròrroga dels ERTO dels treballadors de turisme, hostaleria, restauració i comerç després de desembre perquè no acabin convertint-se en acomiadaments. També demana la regulació del teletreball.


Instruction: Explica de manera resumida les idees principals del text següent:

Context:
El Govern, des de diversos departaments, ha desplegat un dispositiu especial amb motiu de les mobilitzacions de la Diada de l'Onze de Setembre a Barcelona, Tarragona, Lleida, Berga i Salt.
Així, els Mossos d'Esquadra i els Bombers de la Generalitat reforçaran els efectius a totes les concentracions i actes cívics d'aquest cap de setmana i també per tal de facilitar la mobilitat, el Servei Català de Trànsit, Ferrocarrils i Rodalies han previst mesures especials per facilitar la mobilitat.
Algunes de les mesures permetran reforçar el transport públic a Ferrocarrils i Rodalies i regular el trànsit a la C-16 a Berga i l'AP-7 a Salt i també informar de possibles retencions a l'A-7 a Tarragona.
Concretament a la C-16 a Berga s'instal·laran cartells amb informació d'accés als pàrquings, així com mesures d'ordenació a diverses entrades i sortides de la via.
D'altra banda, a l'A-7 a Tarragona s'instal·laran dos panells mòbils de missatge variable per informar de les possibles retencions i afectacions viàries i, finalment, a l'AP-7 a Salt, en funció de la mobilitat que es registri a la sortida 7 de l'autopista es portaran a terme regulacions del trànsit.
A aquestes concentracions per la Diada, diumenge s'hi afegeix la mobilitat de retorn d'usuaris que finalitzen les seves vacances d'estiu i que, com cada any durant aquest festiu, es desplacen des de la Costa Brava i la Costa Daurada cap a l'àrea metropolitana de Barcelona.
De fet, es preveu una elevada mobilitat de retorn del cap de setmana cap a la capital catalana, que pot provocar trams de retencions sobretot la tarda de diumenge.
Les vies que poden ser més conflictives durant aquest cap de setmana de la Diada són durant aquest divendres a la tarda i dissabte al matí l'AP-7 nord entre Mollet del Vallès, la Roca del Vallès i Granollers; AP-7 sud entre el Papiol , Martorell, Altafulla i Tarragona, i també N-340 entre el Vendrell i Altafulla.
De cara a l'operació retorn, diumenge a la tarda, les vies que poden presentar més problemes són l'AP-7 nord, entre Sant Celoni i la Roca del Vallès; AP-7 sud entre Gelida i Martorell; N-340 entre Altafulla i el Vendrell; C-32 sud entre Sant Pere de Ribes i Sitges, i també C-31 entre Calonge i Santa Cristina.
Per minimitzar aquestes afectacions viàries de la tornada, es disposaran diverses mesures de regulació del trànsit a la C-31 a Castell-Platja d'Aro, a la C-65 a Cassà de la Selva i també s'habilitaran carrils addicionals en sentit contrari a la C-32 sud entre Castelldefels i l'Hospitalet de Llobregat, a la C-32 nord entre Arenys de Mar i Montgat, i a l'AP-7 entre Sant Celoni i el peatge de la Roca del Vallès i entre Vilafranca del Penedès i el peatge de Martorell.
En aquest sentit, des del Servei Català de Trànsit es demana sobretot als usuaris que tinguin previst desplaçar-se tant per als municipis on es faran actes de la Diada com de retorn a la capital catalana que programin i efectuïn el viatge amb antelació per evitar afectacions a les carreteres.
Reforç del transport públic
Ferrocarrils de la Generalitat reforçarà diumenge el seu servei a les línies metropolitanes.
Així, la línia Barcelona-Vallès oferirà un servei especial amb el màxim d'oferta possible a totes les línies.
A la línia Llobregat-Anoia se circularà en horari de dia feiner i es doblarà la capacitat de la major part dels trens, passant dels tres als sis cotxes.
També Rodalies de Catalunya reforçarà els seus serveis de rodalia aquest diumenge amb la circulació de trens en doble composició per facilitar la mobilitat dels viatgers que es desplacin en tren durant la Diada.
A més, el servei de rodalia de Barcelona es reforçarà entre les 14 i les 16h i entre les 18 i les 22h, ja que oferirà les freqüències d'un dia laborable.
Durant la resta de la jornada, es mantindrà el servei habitual d'un dia festiu.
Per la seva banda, els serveis regionals que connecten amb Girona, Lleida i Tarragona seguiran l'horari de dia festiu i oferiran un major nombre de places disponibles amb la circulació de trens de doble composició.

Response: El Govern ha engegat un dispositiu especial per facilitar la mobilitat durant les manifestacions anunciades de la Diada. Les mesures previstes, entre d’altres, són la regulació del trànsit a la C-16 i a l’AP-7, i el reforçament de FGC i Rodalies. Les mobilitzacions coincideixen amb el retorn de les vacances d’estiu que col·lapsarà encara més les vies d’entrada a Barcelona.


Instruction: Explica de manera resumida les idees principals del text següent:

Context:
En el marc d'un projecte a tres anys vista, l'Ajuntament de Vic tirarà endavant diferents iniciatives que han de donar un nou impuls al turisme, un dels sectors estratègics de la ciutat.
Per aquest motiu, els pressupostos municipals del 2017 contemplen per primera vegada una partida extraordinària de 160.000 euros, que està previst que es complementi amb la mateixa aportació per part de la Generalitat, per a l'impuls d'iniciatives per fomentar el sector turístic.
En els propers tres anys, les subvencions de la Generalitat podrien arribar fins als 400.000 euros, una xifra que es veuria doblada amb les aportacions des del consistori, cosa que sumaria uns 800.000 euros en total.
La regidora de Turisme, Carme Bover, aquest dimarts ha avançat que les noves inversions es destinaran, entre d'altres, a dur a terme una experiència turística que pivotarà al voltant de la figura del pintor Josep Maria Sert i que incorporarà visites al campanar de la Pietat, a la senyalització turística, a habilitar nous aparcaments per a autobusos i a construir lavabos públics.
Partint d'un pressupost ordinari de 70.000 euros, enguany l'Ajuntament de Vic ha decidit apostar amb força pel turisme i ha afegit una partida de 160.000 euros extraordinaris pel nou pla d'inversions que ha de millorar un dels sectors més potents de la ciutat.
La regidora de Turisme, Carme Bover, ha explicat que si bé la mirada és a tres anys vista, amb un seguit d'actuacions que podrien arribar als 800.000 euros, també és cert que el fet que el pla acabi tirant endavant en més o menys mesura va lligat a l'arribada de capital per part de la Generalitat.
El màxim que podran aportar les subvencions de la Generalitat se situen als 400.000 euros, els quals es repartirien un 20% pel 2017, un altre 20% pel 2018 i un 60% pel 2019.
Amb tot, la regidora de Turisme s'ha mostrat confiada que Vic es podrà acollir a aquests ajuts, el finançament dels quals prové del 30% de la taxa turística.
Carme Bover ha destacat que Vic no s'havia acollit mai abans a aquest tipus de convocatòries.
Un dels gruixos centrals de les inversions es destinarà al projecte al voltant de la figura de Josep Maria Sert.
El 2015 ja es va presentar una iniciativa per convertir la figura del pintor i muralista en un dels atractius culturals i turístics de la capital d'Osona.
Tot i això, Carme Bover ha explicat que aquell projecte tal i com estava previst ha quedat descartat, i ara s'està redissenyant.
Entre les propostes que contempla, hi ha les millores de la il·luminació de la Catedral on hi ha els grans murals de Sert i la creació d'una experiència turística a la Capella Fonda de la Pietat on hi tingui protagonisme no només el pintor, sinó també altres figures de la història de la ciutat.
Bover ha explicat que també es preveu obrir el campanar de la Pietat per dur-hi a terme visites.
Paral·lelament, les noves inversions pels propers tres anys també tindran en compte altres aspectes de la ciutat.
Per exemple, es millorarà les senyalitzacions de les rutes turístiques, i les estacions d'autobús o tren.
A més, també es vol habilitar un nou aparcament per a autobusos que vinguin a visitar Vic, la construcció de lavabos públics exteriors i l'ampliació de les zones wifi de la ciutat.
A banda, Bover també vol millorar els actius turístics de la ciutat, com el mercat del dissabte, però també el del dimarts i el del diumenge.
Totes aquestes actuacions, es volen consensuar amb el sector privat, amb qui ja s'està treballant en una comissió turística que engloba diferents agents.
"L'objectiu és fer un projecte de tots, tant del sector públic com del sector privat", ha assenyalat Bover.
D'aquesta comissió ja n'ha sortit algun projecte durant el 2016, com un fulletó per promocionar Vic de portes en fora "com una ciutat de ciutat tranquil·la, però amb una gran força cultura, patrimonial i comercial".
A més, també s'acaba de tancar un acord amb l'empresa Sagalés per poder col·locar un panell per promocionar la ciutat en una de les línies regulars de la companyia que encara està per decidir.
Ampliació de la zona d'autocaravanes
L'àrea d'autocaravanes es va inaugurar a Vic el febrer del 2011.
Darrerament s'hi ha dut a terme una actuació per ampliar-la i s'ha passat de les deu places a la vintena de llocs disponibles.
A més, s'ha millorat els accessos i de cara a la primavera es preveu plantar herba a tota la zona.
D'altra banda, s'ha optat per reduir el preu del cost de l'electricitat, que fins ara era de sis euros per tres hores, i s'ha instal·lat un parquímetre, que permetrà aparcar-hi tot el dia per un preu de cinc euros.
Està previst que el parquímetre entri en funcionament aquest cap de setmana, pel Mercat Medieval.

Response: El pressupost municipal de Vic 2017 inclou una partida extraordinària de 160.000 euros per impulsar el turisme, que la Generalitat complementarà amb el mateix import. S’han de sumar, també, els 70.000 euros que ja s’hi destinen. Noves places d’aparcament, edificació de banys públics i noves rutes turístiques amb el pintor Josep Maria Sert com a protagonista, seran les principals actuacions.


Instruction: Explica de manera resumida les idees principals del text següent:

Context:
El conseller de Cultura a l’exili, Lluís Puig, adverteix a l’estat espanyol que, si censura la seva restitució i la dels altres consellers del govern de Carles Puigdemont, actuarà com una ‘dictadura’.
En una entrevista a l’ACN, Puig recorda que els programes electorals de JxCat i ERC ja parlaven de la restitució i confia que a Barcelona es farà ‘tant com es pugui’ perquè sigui així.
Amb tot, admet que poden sorgir-hi entrebancs.
‘Si Torra signa un decret de nomenament i el DOGC no el publica per censura o veto, només té un adjectiu: “dictadura”‘, sentencia Puig, que es veu capaç d’assumir la conselleria de Cultura a Brussel·les estant, perquè la coneix ‘de pam a pam’.
Remarca que, si el ministre espanyol Méndez de Vigo ha pogut gestionar-la sis-cents quilòmetres lluny i sense venir cap dia en sis mesos, ell és ‘més capaç’ de fer-ho des de Brussel·les, perquè ha estat molt present en molts llocs de Catalunya en aquest temps mitjançant les xarxes i l’Skype.
Amb tot, Lluís Puig avança que per no entorpir l’administració catalana, dimitiria a l’instant si veiés que no pogués portar la conselleria com pertoca.
‘El primer que faré si sóc conseller és donar garanties que, si no puc desenvolupar la meva feina correctament, dimitiré tan bon punt ho vegi’, insisteix.
És a dir si no pot dirigir bé les polítiques culturals i la mateixa conselleria a Brussel·les estant.
‘A mi, la gestió, no m’espanta gens’, destaca, recordant que ha estat més de disset anys dins del departament i que en coneix tots els detalls.
En tot cas, si finalment el president Quim Torra nomena algú altre, Puig li proposarà que vagi a Brussel·les a fer una sessió de traspàs cara a cara de tot allò que pensa perquè el nou conseller de Cultura ho entomi, faci i decideixi.
Segons Puig, no serà ell qui posi taps a una nova persona.
Més enllà de si és restituït com a conseller o no, Puig està convençut que tornarà a entrar a la delegació del govern a Brussel·les, ja sigui ‘com a ciutadà europeu i lliure’ o com a membre de l’executiu.
Victòria pel rebuig de l’euroordre
El conseller valora el rebuig de l’euroordre de la justícia belga com una victòria, però reconeix que n’haurien volgut debatre el contingut.
‘Així ja hauríem tancat, si haguéssim guanyat, tant la rebel·lió com la malversació de fons’, diu.
La decisió del tribunal de dimecres, confessa, se la imaginaven, perquè els advocats de la defensa ja havien detectat els errors de forma al començament, cosa que van traslladar al jutge instructor el primer dia.
Ara, això no va impedir la ‘sorpresa’ de veure que el mateix fiscal belga reconeixia ‘totes les irregularitats’.
‘Va ser una gran alegria per part nostra’, assegura.
A més, creu que criticar la justícia belga és una mala manera de fer amistats i de cercar complicitats, com ja va passar, recorda, amb l’alemanya quan va rebutjar la rebel·lió de Carles Puigdemont.
‘L’euroordre és una eina per a establir complicitats entre les justícies, no és normal que l’espanyola vagi donant lliçons a tothom’, lamenta.
Possible nova euroordre
Sobre la petició de la fiscalia espanyola perquè s’emeti una tercera euroordre contra ell, Meritxell Serret i Toni Comín, diu que ‘Espanya acabaria en una posició de credibilitat ben dubtosa’ si dicten una nova petició d’extradició.
‘A nosaltres, ens tranquil·litza que cada cop sigui més evident que la justícia europea té entre mans un expedient de discussió política, no de delictes’, explica.
‘A una justícia que considero justa, equànime i que no em té prejutjat, tinc moltes ganes de demostrar que no he malversat cap euro’, afegeix a propòsit d’una altra petició d’extradició a Bèlgica.
Segons ell, qualsevol nova petició serà examinada amb desconfiança i, si arriba ben feta, l’agafaran ‘amb ganes d’entrar en el fons’, cosa que donarà, a ell, a Serret i a Comín ‘la llibertat total i final’.
Sobre l’opció que el ministre Catalá plantegi a la UE una reforma del sistema d’euroordres, Puig recorda que ja va fer-ho el desembre i que la resposta que va obtenir de l’eurocomissària de Justícia va ser ‘que no es tracta d’anar modificant les coses quan a un li va bé’.
‘No perquè Espanya tingui ara un problema s’ha de modificar’, assegura.
Creus de Sant Jordi
El conseller de Cultura explica que les trenta-sis creus de Sant Jordi proposades pel govern a l’exili es van exposar per donar legitimitat als premis.
‘No podíem tolerar que el 155 deixés sense el guardó més honorífic i reconegut per tots els catalans’, apunta.
Puig espera que l’executiu de Torra les assumeixi i deixa la porta oberta a ampliar-les.
Això sí, demana que en aquest cas es mantingui la paritat entre les Creus a les persones físiques, atès que per primer cop a la història, de les divuit persones, hi ha nou homes i nou dones.

Response: Lluís Puig, conseller de cultura a l’exili, ha afirmat en una entrevista que confia a poder recuperar el seu càrrec, però dimitiria pel bé del país si fos necessari. També ha declarat que si Espanya veta la seva restitució estarà actuant com un Estat dictatorial. Puig també diu que és totalment competent per dirigir la conselleria des de Brussel·les.


Instruction: Explica de manera resumida les idees principals del text següent:

Context:
La primera ficció de Raimon Fransoy i Xavier Puig, 'Andara', arriba aquest divendres als cinemes.
Amb formes de documental, la cinta ressegueix el viatge que emprenen la Maria, la Bruna i el Macià, en l'eclosió de la seva joventut, per Ardara, un poble de la costa de l'Úlster.
La cartellera també estrena 'Los miserables', 'òpera prima' del director francès d'origen senegalès Ladj Ly, en què aborda la violència policial als barris exteriors de les grans ciutats franceses.
La pel·lícula es va endur el Premi Especial del Jurat a Cannes.
També s'estrena la seqüel·la de 'Frozen' en català i la cinta d'animació '¿Dónde está mi cuerpo?', distingida amb el guardó a la millor banda sonora al Festival de Cinema de Sitges.
'Ardara'
Ficció amb formes de documental, la cinta reconstrueix el viatge de tres joves a un poble irlandès del qual mai van tornar.
Un noi de Menorca segueix els seus passes per un poble coster de l'Úlster que els seus pares van fer anys enrere.
Allà coneix dues actrius de Barcelona que també estan de viatge i tots tres desapareixen.
A través dels ulls de les persones que els van conèixer, el film segueix el rastre que van deixar en forma de gravacions de vídeo.
Una història que reflexiona sobre l'acte mateix d'explicar les coses, de representar-les i de posar-hi un nom.
'Ardara' és, a més, la primera pel·lícula de Bruna Cusí, rodada abans que saltés a la primera línia amb papers a pel·lícules com 'Incerta glòria' o 'Estiu 1993', amb què va guanyar el Goya a Millor Actriu Revelació.
'Los miserables'
Basat en el curtmetratge homònim i estrena en el llargmetratge del director francès d'origen malià Ladj Ly, la película retrata la vida en un barri deprimit als afores de París.
Stéphane (Damien Bonnard), un policia recent arribat a Cherburg, s'uneix a la brigada contra el crim de Montfermeil.
A l'equip, s'hi troba els agents Chris i Gwada (Alexis Manenti i Djibril Zonga), coneguts per utilitzar mètodes d'investigació de dubtosa legalitat.
Stéphane haurà de negociar amb els gàngsters del barri i aprendre's a moure en un món criminal.
Durant una detenció, i aprofitant un error dels afents, un dron grava tots els seus moviments.
'Frozen 2'
Seqüel·la de l'exitosa cinta d'animació protagonitzada per les germanes Elsa i Anna, 'Frozen 2' arriba als cinemes doblada al català.
La pel·lícula aprofundeix en l'origen la família de les protagonistes i desenvolupa la relació amb els seus pares, desvetllant alguns dels antics secrets familiars que alteraran la vida del regne d'Arandelle.
Per lluitar contra l'amenaça, Elsa, Anna, Kristoff, Olaf i Sven han d'introduir-se al bosc encantat per descobrir els secrets que els seus pares els van amagar per resoldre els errors del passa que van enfrontar Arandelle i el poble dels boscos.
'Adiós'
Thriller dirigit per Paco Cabezas protagonitzat per Juan (Mario Casas), pres de tercer grau i pare de família que té un permís per sortir de la presó i assistir a la comunió de la seva filla a Sevilla.
Però la mort accidental de la nena destapa un entramat de corrupció policial i de narcotràfic que acaba a les mans de l'Eli, una inspectora que haurà d'enfrontar els recels d'un sector de la policia i del pare de la nena, que vol prendre's la justícia per la seva banda.
'¿Dónde está mi cuerpo?'
Film d'animació dirigit per Jérémy Clapin que se centra en el viatge d'una mà tallada que s'escapa d'un laboratori amb l'objectiu de trobar el cos al qual pertany.
A mesura que avança pels escorcolls de París, recorda la seva vida amb el jove al qual estava lligat, fins que coneix a Gabrielle.
'Intemperie'
Drama dirigit per Benito Zambrano i protagonitzat Luis Tosar, Luis Callejo i Jaime López, narra la història d'un nen que s'ha escapat d'un poble sent els crits d'uns homes que el busquen.
Volent-se allunyar de l'infern del que fuig, els seus perseguidors al servei del capatàs del poble, els seus passes es creuaran amb els d'un pastor que li ofereix protecció i que, a partir d'aquest moment, tot canviarà.
'Historia de un matrimonio'
Un director de teatre i la seva dona actriu lluiten per superar un divorci que els porta a l'extrem tant en allò personal com en allò creatiu.
Film dirigit per Noah Baumbach i protagonitzat per Scarlett Johansson i Adam Driver.
'La vida invisible de Eurídice Gusmão'
La pel·lícula té lloc a Rio de Janeiro el 1950.
A la conservadora casa de la família portuguesa Gusmão, Eurídice, de 18 anys i Guida, de 20, són dues inseparables germanes que es procuren un espai segur per a les seves esperances i aspiracions.
Mentre Guida té en la seva germana petita una confident, Eurídice hi troba l'alè que necessita per perseguir el somni de convertir-se en pianista professional.

Response: Aquesta setmana arriba als cinemes "Ardara", un relat amb tints de documental sobre la desaparició de tres joves catalans a Irlanda. En l'apartat de pel·lícules d’animació s'estrena la segona part de "Frozen", en català, i "¿Dónde está mi cuerpo?", guanyadora de la millor banda sonora a Sitges. Per últim, destaca la francesa "Los miserables", Premi Especial del Jurat a Cannes.


Instruction: Explica de manera resumida les idees principals del text següent:

Context:
És inhabitual que una patronal com és Foment del Treball convoqui a un debat sobre la burgesia i el seu paper -o no- de lideratge.
Però això és el que ha fet aquest dimarts l'organització empresarial, dins del cicle Biblioteca per al Foment del Diàleg.
L'editor i escriptor Fèlix Riera ha moderat un col·loqui entre el periodista Cristian Segura, autor del llibre Gent d'ordre.
Què se n'ha fet d'aquella classe dirigent que va construir un país fa més de cent anys?
Podem parlar de societat civil com ho fèiem fins fa poc?
És el mateix ser burgès que ser ric?
En els àmbits de la dreta econòmica es parla molt de llibertat, però existeix actualment un pensament liberal digne d'aquest nom, agosarat i crític?
Cristian Segura ha afirmat que les elits tal com les hem conegut "han saltat pels aires" i "s'han fragmentat".
"Aquell teixit industrial s'ha perdut, ha passat a tot Europa, però a Barcelona és un dels llocs on això ha succeït".
En canvi, han sorgit noves elits, més a l'escalf de l'administració.
"Fa trenta anys, l'ampliació de l'aeroport hagués tirat endavant".
El procés també ha incidit en uná dinàmica de pèrdua d'influència d'una elit que havia estat "realista, moderada i pragmàtica".
Jordi Alberich ha assenyalat que cal diferenciar burgesia, societat civil i classe dirigent.
Ha dibuixat una societat civil sense la qual no s'entén la Revolució Industrial i que ara se sent "desorientada", una situació que ha exemplificat en la compra d'Spanair.
"Pensant en elits, avui tendim a entendre-la tan sols des del punt de vista econòmic", ha dit, per assenyalar un moment de grans transformacions en què "cada vegada hi ha més rics i menys burgesos".
Riera ha plantejat a Segura i Alberich si actualment l'anomenada societat civil no dona resposta al que s'espera d'ella.
Alberich ha assegurat que "la sortida passa per la política, per la bona política".
Sobre les elits, ha estat crític, recordant que, sent d'orígens humils, va conèixer Esade els anys setanta i el Cercle d'Economia els vuitanta "i no vaig notar tanta diferència amb el que veia al carrer".
En canvi, ara, la burgesia ha canviat.
"La burgesia catalana ha mutat i ha reaparegut a Madrid, però a Madrid veig poc del que jo entenc que és la burgesia".
Ha esmentat quatre grans canvis en la burgesia: el burgès era amant de la bona vida però inquiet en el pla civil, d'austeritat notable, mentre que avui es caracteritza per l'hedonisme.
La pèrdua de pes del món industrial per cedir espai a les finances i al món digital ha estat una altra gran transformació, amb moltes implicacions, ja que la indústria és un espai on sectors diferents comparteixen interessos.
Com també l'escissió que s'ha produït amb el seu entorn, el desarrelament ("avui se senten més a prop amb altres rics que són a Singapur").
Fèlix Riera ha posat l'exemple de París com el d'una capital amb moltes institucions públiques on el diner privat ha jugat un paper determinant en la transformació de la ciutat.
Riera ha llançat una pregunta que ha deixat els intervinents sense una resposta fàcil: quina contribució rellevant ha fet la societat civil els darrers vint anys?
Alberich ha considerat que a Catalunya "li va anar molt bé amb una Espanya tancada, sent la fàbrica d'Espanya.
També l'obertura d'Europa li va anar bé".
Segons ell, amb la globalització ja es va donar certa confusió.
Per Alberich, més que emmirallar-nos amb París, la societat civil ha de jugar un paper de dinamitzador, que passa per tenir veu en l'espai públic.
Cristian Segura ha destacat el paper de la burgesia catalana per "modernitzar Espanya" i ha assegurat que la voluntat de desvincular-se de l'Estat ha estat un factor decisiu en la pèrdua de dinàmica de les elits.
Ha quedat clar també que la crisi de les elits, si hi és, no és només cosa de diners.
Falta també visió i visionaris.
Riera s'ha referit a figures com Pere Duran Farell, que havien exercit un gran lideratge.
"No és una qüestió de diners sinó de tornar a fer de Catalunya una terra atractiva", ha assenyalat Alberich.
Sobre el lideratge, hi ha hagut una coincidència final entre Alberich i Segura, qui ha dit que "cal gent que es mulli".
Alberich ha apel·lat a les elits privades que es posin al davant de la reconducció que necessita el capitalisme en aquests moments.

Response: Cristian Segura reflexiona en el seu llibre “Gent d’ordre” sobre el rol de les elits catalanes en els últims temps. L’autor considera que la nova burgesia només es mou per plaer i no per conviccions socials, en part propiciat per la transició d’un món industrial a tecnològic. Segura classifica les noves elits en tres: burgesia, societat civil i classe dirigent.


Instruction: Explica de manera resumida les idees principals del text següent:

Context:
Diumenge a les 0.00 deixarà de ser vigent l’estat d’alarma a Catalunya, el País Valencià i les Illes.
S’acaba un període excepcionalment llarg, que durava d’ençà del 25 d’octubre.
Més de mig any en què el govern espanyol i els governs del país han imposat restriccions que han afectat drets fonamentals per mirar de contenir la pandèmia, tot i que d’aleshores ençà hi ha hagut la segona onada a la tardor i la tercera a l’hivern.
Tot seguit, us expliquem els principals canvis que hi haurà una volta s’acabi l’estat d’alarma.
El confinament nocturn, anomenat popularment “toc de queda”, es va imposar l’octubre passat gràcies a l’estat d’alarma.
Cada autonomia tenia un marge de maniobra per decidir a quina hora començava.
Al País Valencià, el Tribunal Superior de Justícia també ha autoritzat un confinament nocturn, en aquest cas, entre les 0.00 i les 6.00, i més mesures, com ara la limitació de reunions socials i de cabuda en espais de culte.
Quines són les mesures contra la covid-19 a Catalunya després de l’estat d’alarma?
És una de les mesures que han avalat els TSJ, atès que afecta el dret de reunió.
L’aprovació indica que la mesura podrà mantenir-se mentre les dades epidemiològiques ho aconsellin, sempre amb l’aval judicial.
Els TSJ també han autoritzat el límit de cabuda als centres de culte.
Serà del 50% a Catalunya i a les Illes, i del 75% al País Valencià.
Els governs necessitaven l’autorització judicial perquè és una restricció que afecta la llibertat religiosa.
En canvi, es manté el confinament perimetral de les Illes amb l’aval de la justícia.
Qui vulgui entrar a les Illes des d’una altra comunitat autònoma s’haurà de sotmetre a un control sobre el motiu del desplaçament i, si s’escau, a un control sanitari.
Aquestes proves seran sufragades pel govern en el cas dels residents o d’aquells que viatgin amb causa justificada, i pels mateixos passatgers si no es desplacen per un dels motius recollits en l’acord.
Quines són les noves restriccions contra la covid-19 al País Valencià?
Les restriccions de mobilitat són mesures emparades per l’estat d’alarma que ara deixaran de tenir efecte.
El confinament perimetral tan sols podrà recuperar-se amb l’aval de la justícia, com el comarcal, i tampoc no es podran decretar confinaments municipals sense l’autorització judicial.
Durant el primer confinament perimetral que es va imposar, el de la conca d’Òdena a Catalunya, va ser la Generalitat que va aplicar-lo, però va haver-hi una revisió judicial de la decisió.
A començament del juliol, quan es va confinar el Segrià, es va aplicar la mateixa fórmula.
Durant l’estiu també es van fer confinaments selectius a Benigànim i a barris de Palma, Eivissa i Sant Antoni.
La nova situació serà com la de l’estiu passat o durant l’octubre, abans no s’aprovés l’estat d’alarma, amb diferències de criteri en les decisions dels tribunals respecte de l’aval a les mesures que prenien els governs.
Això pot causar moltes diferències segons la jurisdicció, atès que no hi haurà un criteri establert entre tots els jutges.
Per resoldre-ho, el govern espanyol va aprovar un decret en què facultava el Tribunal Suprem espanyol per resoldre els recursos que presentin els governs autonòmics per la via d’urgència, en el cas que els TSJ tombin les mesures proposades, amb l’objectiu d’unificar els criteris a tot l’estat espanyol.
Em puc infectar de la covid-19 després d’haver-me vaccinat?
I puc contagiar?
No.
Els ERTO es van prorrogar el gener fins el 31 de maig, tres setmanes després de la data de caducitat de l’estat d’alarma.
La continuïtat de la mesura no depèn d’aquest marc legal, sinó de la voluntat política del govern espanyol, els sindicats i la patronal.
Sánchez anuncia que prorrogarà tres mesos més enllà de l’estat d’alarma les mesures sobre desnonaments i lloguer
La primavera de l’any passat, quan perillaven les votacions per a prorrogar l’estat d’alarma al congrés espanyol, es va especular que la llei de mesures especials en matèria de salut pública permetria de mantenir les restriccions per raons sanitàries d’urgència o necessitat.
L’informe del consell d’estat dirigit al govern espanyol l’instava a modificar-la i actualitzar-la per evitar problemes amb la vaguetat del redactat de la norma, atès que no avala explícitament que es puguin prendre mesures que limitin drets fonamentals.
Les administracions també podrien fer valer la llei de mesures urgents de prevenció, contenció i coordinació per a encarar la crisi sanitària originada per la covid-19, que empara restriccions que no afectin els drets fonamentals i que no necessitin autorització judicial.
Serien mesures com ara les limitacions d’horari i cabuda, però els sectors afectats podrien presentar recursos als tribunals, i podria tornar a haver-hi disparitat de resolucions.
El govern espanyol vol que les mesures es coordinin al Consell Interterritorial de Salut, com preveu aquesta llei, però tampoc no és clar que es puguin ordenar mesures als governs autonòmics des d’aquest organisme.

Response: La mitjanit de diumenge s’acaba l’estat d’alarma als Països Catalans. A partir d’aquest moment, per decretar qualsevol confinament caldrà una autorització judicial. Pel que fa als ERTO, continuaran en vigor fins al 31 de maig. Respecte a les limitacions que no afectin drets fonamentals, com aforament i horari, l’executiu espanyol confia de coordinar-les mitjançant el Consell Interterritorial de Salut.


Instruction: Explica de manera resumida les idees principals del text següent:

Context:
És una sensació de què costa desempallegar-se tot passejant pel supermercat: que han estat sempre tan petits, els gelats?
Que no estaven més farcides, abans, les bosses de patates xips?
Pot semblar una simple impressió, però és un fenomen ben tangible que com més va més productes afecta.
Tant, de fet, que els experts l’han batejat amb nom propi: reduflació.
El terme reduflació, que neix de l’amalgama dels mots reducció i inflació, designa una pràctica que consisteix a reduir deliberadament la quantitat d’un producte per tal d’emmascarar-ne la pujada de preu.
Segons l’Organització de Consumidors i Usuaris (OCU), amaga un augment que es pot enfilar al 16%.
La reduflació pot prendre diverses formes.
La més comuna consisteix a reduir la quantitat del producte per suavitzar-ne l’encariment.
És el cas de productes com els macarrons de la marca Gallo, el preu dels quals ha crescut tot i que la mida de l’envàs ha disminuït d’un 10%.
D’aquesta manera, se n’emmascara l’augment real, que ha estat d’un 15,7% en termes absoluts, però que amb l’envàs empetitit sembla de tan sols un 4,1%.
Una altra forma que pren la reduflació consisteix a disminuir el preu d’un producte, però no proporcionalment a la reducció de la mida.
És el cas de productes com el paquet de lloms de lluç Pescanova, el preu del qual ha minvat menys (5,6%) que no la quantitat (10%), tot emmascarant, en un aparent abaratiment, allò que realment és un encariment del 3,2%.
Tanmateix, no tots els exemples d’aquesta pràctica són atribuïbles als fabricants.
A vegades, els supermercats també en poden ser responsables.
És el cas de Mercadona i les bosses de patates xips Lays “al punt de sal”.
Aquest producte generalment es comercialitza en un format estàndard de 282 grams, però la cadena valenciana l’ofereix en un d’especial de 207 grams.
Si bé el preu del producte a Mercadona és més baix que no en la resta de supermercats, també ho és el pes, cosa que pot causar la impressió d’estalvi quan en termes absoluts el preu és si fa no fa el mateix.
El terme reduflació, calc de l’anglès shrinkflation, es popularitzà arran d’un estudi de l’Oficina d’Estatística del Regne Unit, que examinà la fluctuació en el preu i la quantitat de milers de productes entre el 2012 i el 2017.
Els investigadors de l’ens observaren que la proporció de més de 2.500 productes de consum habitual com ara l’oli, el detergent i els cereals havia minvat al llarg del període examinat, però el preu s’havia mantingut o fins i tot augmentat.
A més, és una pràctica que sol afectar no solament un producte en concret sinó també segments de mercats sencers.
És la conclusió a què arribaren un grup de periodistes de la BBC, que van seguir els canvis en el preu i l’embalatge de dinou xocolatines diferents entre el 2014 i el 2018.
La mida de divuit de les xocolatines es reduí al llarg d’aquests quatre anys, però tan sols quatre s’abaratiren en termes absoluts –és a dir, que la reducció del preu va ser igual o més gran que no la reducció de la quantitat en l’envàs.
Àngel Hermosilla: “Tot plegat és una mena de tempesta perfecta en què és difícil de fer previsions”
Tal com l’etimologia indica, la reduflació va estretament lligada als episodis inflacionaris: a mesura que el preu general dels béns i els recursos augmenta, també creix el dels productes de consum.
Generalment, aquesta dinàmica es manifesta en un creixement absolut dels preus (inflació), però també pot traduir-se en una reducció de la quantitat dels productes per a mantenir-ne els preus (reduflació).
Els avantatges de la reduflació per als fabricants són evidents: pocs consumidors paren atenció als canvis en la quantitat dels productes, però pràcticament tothom s’adona dels canvis en el preu.
Sigui com sigui, en termes microeconòmics la reduflació té el mateix efecte que la inflació: la pèrdua de poder adquisitiu del consumidor, que pel mateix preu pot comprar menys quantitat que no abans.
És per això que, ara que sembla que la inflació torna a treure el cap, el perill de la reduflació sotja les butxaques dels ciutadans amb més intensitat que mai.
L’estalvi, d’ara endavant, pot raure més en la quantitat d’un producte que no pas en el preu.

Response: El terme reduflació neix de la fusió de “reducció” i “inflació”, i es refereix a la reducció deliberada de la quantitat d’un producte que es fa per dissimular la seva pujada de preu. Segons l’OCU, en un escenari inflacionista com l’actual, es poden trobar actualment productes en els supermercats encarits fins a un 16 % amb aquest mètode.


Instruction: Explica de manera resumida les idees principals del text següent:

Context:
La portaveu del Govern, Meritxell Budó, ha assegurat que la Generalitat no accedirà a uns nous Pactes de la Moncloa -com ha proposat el president del govern espanyol, Pedro Sánchez- si aquesta proposta pretén "recentralitzar" l'estat espanyol.
Budó ha expressat aquesta consideració aquest dilluns en la roda de premsa diària del Govern i ha afegit que la Generalitat estaria disposada a estudiar la proposta de Sánchez si aquesta té per objectiu "rellançar" l'economia amb "cooperació" i de manera "concertada" amb Catalunya.
Paal·lelament, el govern espanyol ha insistit en la roda de premsa d'aquest migdia en la necessitat de reeditar aquests nous pactes de la Moncloa.
El ministre de Transports, José Luis Ábalos, ha demanat responsabilitat i sentit d'estat a la resta de formacions polítiques i no ha entrat a valorar la negativa de Vox de subscriure un gran pacte de país.
A preguntes dels periodistes sobre si aquest nou pacte inclou els partits nacionalistes, com va passar l'any 1977, Ábalos ha precisat que "el 1977 eren això, partits nacionalistes", diferenciant dels partits independentistes actuals.
Tot i així, ha insistit que és una oferta oberta a tothom que s'hi senti interpel·lat.
620.000 afectats per ERTO
Des que va començar l'epidèmia de coronavirus a Catalunya ja són 619.681 els treballadors que han patit un Expedient de Regulació Temporal d'Ocupació (ERTO) al seu lloc de feina, segons dades anunciades aquest dilluns en roda de premsa pel conseller de Treball, Chakir El Homrani.
El conseller ha xifrat en 883.943 els expedients presentats a Catalunya, el 96% amb arguments de força major.
D'aquests, El-Homrani assegura que el 54% són d'empreses de sectors on la força major està justificada gairebé de manera automàtica, ja que han hagut d'aturar la seva activitat per ordre de les autoritats.
La Generalitat ja ha resolt el 41% dels expedients, autoritzant-ne el 91% d'aquests de manera activa i el 3% per silenci administratiu.
El 6% no han estat autoritzats al considerar que els motius de força major no estaven acreditats.
El-Homrani ha expressat dubtes davant la capacitat de l'estat espanyol de garantir les prestacions d'atur de totes les persones que han estat acomiadades de forma temporal.
Segons el conseller, el govern espanyol va xifrar en 600.000 les prestacions que es podrien assumir, una quantitat queja se supera comptant només els treballadors afectats a Catalunya.
Pla per l'acompanyament
La consellera de Salut, Alba Vergés, ha avançat que el Govern prepara un pla d'acció per potenciar l'acompanyament dels afectats per coronavirus que estan ingressats als hospitals.
Un acompanyament que del departament planteja tan telemàtic om presencial, en funció dels casos.
Vergés ha explicat que la intenció del Govern és que els familiars puguin acompanyar presencialment els malalts en el cas que aquests estiguin en les "últimes hores" de la seva vida.
També es modificaran els protocols perquè les persones amb diversitat funcional puguin rebre visites cada quatre dies.
Dades: coronavirus
MAPES Quants contagis de coronavirus ja hi ha al teu municipi i comarca i com evolucionen?
Consulta en mapes i gràfics interactius quins resultats han donat els tests de la Covid-19 i quina ràtio d'infectats hi ha i on creixen més, a nivell local i comarcal
Minut a minut
EN DIRECTE L'última hora sobre el coronavirus
Informació en directe sobre la pandèmia a Catalunya, l'Estat i la resta del món
coronavirus
VÍDEO Com fer una mascareta casolana en tres senzills passos
Una xarxa de voluntaris de Terrassa ha elaborat un vídeo on s'explica el procediment en dos minuts
Famílies confinades: «Tot anirà bé»
NacióDigital dedica un espai per als més petits de la casa i els seus pares i mares
coronavirus: FAQS
Què es pot fer i què no a Catalunya amb l'estat d'alarma?
115 preguntes amb resposta actualitzades sobre les restriccions per aturar el coronavirus
coronavirus
GRÀFICS INTERACTIUS Així evoluciona el coronavirus a Catalunya, dia a dia
Catalunya supera les 11.000 víctimes mortals per la Covid-19
coronavirus
«Coronavirus al dia», rep el butlletí diari de NacióDigital
Facilita'ns el teu correu i rebràs cada vespre consells, dades, avenços per fer front a la pandèmia i una selecció de les millors notícies

Response: La portaveu del govern ha afirmat en roda de premsa que la Generalitat no participarà d’uns nous Pactes de la Moncloa, a no ser que aquests serveixin per impulsar l’economia catalana amb un model descentralitzat. Paral·lelament, el ministre de Transports ha apel·lat a la responsabilitat i al sentit d’Estat de les formacions, per a sumar-se al nou pacte.


Instruction: Explica de manera resumida les idees principals del text següent:

Context:
Tot a punt per viure una setmana d'intensa i diversa activitat poètica a Barcelona.
Amb l'acte de la concessió del premi dels Jocs Florals al poeta Eduard Sanahuja comença aquest dimecres, 4 de maig, l'edició 2016 del cicle Barcelona Poesia, comissariada per Manuel Forcano i Teresa Colom.
L'esdeveniment omplirà la capital catalana de versos i clourà el dia 10 de maig amb el XXII Festival Internacional de Poesia al Palau de la Música, que aquest any comptarà amb els poetes Mireia Calafell, Mohsen Emadi, Joumana Haddad, Violet Grigoryan, Easterine Kire i Francisco Brines.
El Verger del Museu Marès concentrarà part de l’activitat poètica de la setmana, com a gran novetat de l’edició d’enguany.
Durant els dies centrals del cicle, algunes de les veus actuals més destacades del panorama poètic català recitaran en aquest entorn únic, cada tarda a partir de les sis.
Veus consolidades i emergents es combinaran en lectures que presentaran al públic una mostra de la millor poesia.
El Verger acollirà també una fira del llibre poètic on adquirir llibres de poesia en general, poemaris dels autors que pujaran a l’escenari i editorials que descobreixen noves veus.
Entre d’altres activitats destacades, Ievguni Ievtuixenko i Joan Margarit protagonitzaran una lectura de poemes a l’Auditori de la Pedrera, rememorant la lectura memorable que van protagonitzar plegats el maig de 1992 a Barcelona.
Ievtuixenko és un dels representants de la generació dels seixanta i es va convertir en un dels poetes més cèlebres dels anys cinquanta i seixanta a la Unió soviètica.
Ramon Llull, Carles Hac Mor i Anna Dodas, homenatjats
Barcelona Poesia, com no podia ser d'altra manera enguany, fa un homenatge a Ramon Llull en el marca de les activitats de l'Any Llull, que commemoren el setè centenari de la seva mort i que serà representat per Cos a Cos, un recital puntejat per cançons tradicionals i anònimes que tenen l’amor com a epicentre.
Llull també serà present dins el Festival Internacional de Poesia, on serà recitat en les diferents llengües dels poetes convidats.
No és l'únic homenatge previst, ja que també s’ha programat un acte molt especial en memòria de Carles Hac Mor, l'AntiHOMEnatge PARAPArèmic a CARLES HAC MOR lleiDADÀ universal, que confluint amb el centenari del Dadà, palesarà l'immens llegat que ha deixat el poeta, recentment desaparegut.
Montserrat Roig també serà recordada en l’acte 25 anys sense Montserrat Roig, que tindrà lloc al recinte modernista de l’Hospital de Sant Pau i que comptarà amb algunes de les persones que, des de diferents àmbits, l’han reivindicada.
Cal destacar, també, l'acte de reivindicació d'Anna Dodas, amb l'Homenatge a Anna Dodas, un tribut a la jove promesa que va morir assassinada de manera incomprensible l’agost de 1986 a prop de Montpeller en unes vacances.
Aquest acte tindrà lloc al Verger del Museu Frederic Marès i anirà a càrrec dels poetes David Caño, Pau Gener, Núria Martínez-Vernis i Blanca Llum Vidal.
L’espectacle Rosas de papel, protagonitzat per Pep Munné i Sílvia Comasque compta amb la col·laboració del Teatre Nacional de Catalunya, recordarà el poeta Jaime Gil de Biedma a través del trànsit entre els desitjos i els temors del poeta.
Entre les activitats nocturnes que s’han programat, Nacho Vegas participarà agafant el micròfon com a poeta a Herois aquesta nit, juntament amb David Castillo, Eva Vaz i José Luis Piquero, a l’Institut d’Estudis Catalans.
Aquest mateix espai acollirà el dia 7 de maig el recital El nus la flor, on Enric Casasses presentarà a l’escenari un recull propi de poemes inèdits al costat del pianista i compositor Daniel Ariño i de la veu de Maria Mauri.
Josep Pedrals i Miquel Àngel Joan Llonovoy portaran Poesia satírica al Verger del Museu Marès, on a través de la poesia exposaran una realitat plena d’actes reprovables fent servir l’arma de la intel·ligència.
Eduard Sanahuja, guanyador dels Jocs Florals de Barcelona 2016
Eduard Sanhauja Yll és el darrer el guanyador dels Jocs Florals de Barcelona 2016, amb el poemari Teories del no.
En aquesta edició s’han presentat al guardó un total de 122 poemaris.
Sanahuja (Barcelona, 1953) és professor del Departament de Didàctica de la Llengua i la Literatura de la UAB.
El 1989, amb altres tres poetes, fundà l’Aula de Poesia de Barcelona, de la qual actualment n’és vicepresident.
En poesia ha publicat El gos del Galiot (1981); Mirador (1983); Doble joc (1988); En defensa pròpia (1994); Compàs d’espera (2006); El llançador d’espases (2013); i l’antologia Sang barata, recentment publicada a AdiA Edicions.
Ha estat inclòs a Sol de sal.
La nova poesia catalana, Antologia 1976-2001 (2001), i a 20 del XX.
Poetas catalanes (2013).

Response: La setmana de Barcelona Poesia 2016 arrenca dimecres amb la concessió dels Jocs Florals al poeta Eduard Sanahuja. Amb el Verger del Museu Marès com a un dels principals escenaris, l’atapeïda agenda d’activitats inclourà el XXII Festival Internacional de Poesia, lectures de Ievguni Ievtuixenko i Joan Margarit, i els homenatges a Ramon Llull, a Carles Hac Mor i a l’Anna Dodas.


Instruction: Explica de manera resumida les idees principals del text següent:

Context:
L'Audiència Nacional comença aquest dilluns a jutjar l'expresident del FC Barcelona Sandro Rosell i cinc persones més per blanqueig de capitals i organització criminal.
El judici durarà diverses setmanes, fins a finals de març, tot i que no hi haurà sessions cada dia.
La Fiscalia ha sol·licitat onze anys de presó i 59 milions d'euros de multa per a Rosell pels delictes de blanqueig de capitals i organització criminal.
Rosell està en presó preventiva des del maig del 2017.
Va estar a Soto del Real més d'un any, fins el juliol passat, quan va ser traslladat a Brians 2.
La magistrada Carmen Lamela va concloure la investigació contra Rosell, la seva dona, el seu advocat i tres homes més, als quals acusa d'haver blanquejat 20 milions d'euros de la CBF desviats pel seu expresident, Ricardo Teixeira, investigat als Estats Units.
D'aquests, atribueix un blanqueig de 15 milions de comissions obtingudes per Teixeira dels drets de retransmissió de 24 partits amistosos de la selecció brasilera de futbol i uns altres 5 milions d'un contracte patrocinat amb la marca Nike.
Segons la jutgessa, l'expresident del FC Barcelona es va apropiar d'almenys 6,5 milions d'euros de l'operació dels amistosos i el 2011 els hauria reintroduït a l'Estat amb una suposada venda simulada d'una societat seva.
Les peticions de la Fiscalia
La Fiscalia ha sol·licitat pel soci de Rosell, Besolí, deu anys de presó i 55 milions de multa, mentre que per a la seva dona, Pineda, set anys i 50 milions de multa pels mateixos delictes.
Els altres tres acusats s'enfronten a penes d'entre sis i vuit anys i multes de 40 a 50 milions.
En el moment d'obertura de judici oral, la magistrada Carmen Lamela ja li va fixar a Rosell una fiança de 78,6 milions per assegurar possibles responsabilitats en la sentència.
En el cas de Besoli, se li imposava fiança de 73,3 mlions, i 66,6 milions per a l'esposa de l'expresident, Marta Pineda.
Segons explica l'escrit d'acusació, Rosell, juntament amb els seus socis i la seva dona, "utilitzant aquesta ferma estructura de col·laboració i confiança, van procedir a ocultar les quantitats il·lícitament obtingudes de Ricardo Teixeira amb l'ocasió de la firma de certs contractes en els quals aquest intervenia en representació de la CBF de la qual va ser president".
El ministeri públic entén que Rosell va blanquejar quinze milions d'euros des de 2006 amb el primer dels contractes signats per Teixeira amb una societat saudita domiciliada a les illes Caiman, ISE, i que tenia per objectiu obtenir els drets de 24 partits amistosos disputats per la selecció brasilera.
De la investigació es desprèn com "es va imposar a la compradora el pagament d'uns fons dels quals, en benefici propi es van apoderar Rosell i Teixeira en perjudici de la CBF", de forma que el primer va rebre un total de 6.580.000 euros i el segon 8.393.328 euros, "en ambdós casos sense coneixement de la CBF i en el seu perjudici".
Lamela va assenyalar totes les operacions fetes pels investigats per a donar l'aparença de legalitat al cobrament d'aquestes quantitats a través d'un entramat societari i transferències bancàries ordenades des de societats que pertanyien al grup empresarial saudita que figurava com a comprador i que acabaven en comptes d'Andorra on figuraven com a firmes autoritzades Rosell i el seu advocat.
Aquestes transferències "reflecteixen un moviment de flux de diners amb destí al mateix Teixeira i persones del seu entorn que figuraven com a testaferros en alguns casos de forma directa i en altres indirecta a través d'empreses intermediàries administrades i/o relacionades amb el citat Besolí i el seu cunyat, Pedro Andrés Ramos", apunta.
Lamela creu que tots sis formaven part d'una "estructura estable" i que hi havia un repartiment dels rols "prèviament establert per Sandro Rosell i amb la inestimable intervenció de Besolí", que era titular d'un gran nombre de societat i comptes bancaris a Andorra.

Response: Comença a l’Audiència Nacional el judici per blanqueig de capitals i organització criminal a Sandro Rosell, la seva dona, el seu soci Besolí i tres implicats més. El blanqueig de comissions il·legals rebudes per organitzar partits amistosos de Brasil i pel patrocini de Nike podrien comportar penes d’entre 6 i 11 anys, i multes d’entre 40 i 59 milions d’euros.